AZ ÁLLATORVOSTUDOMÁNYI EGYETEM

ETIKAI BIZOTTSÁGÁNAK

ÜGYRENDJE

A kiadás dátuma:

2022. ……..

(Érvényes: visszavonásig)

Elérési hely: www.univet.hu/intra

|  |  |
| --- | --- |
| KÉSZÍTETTE: | Dr. Fodor László |
|  | *egyetemi tanár* |
|  |  |
|  |  |
| Jóváhagyta | Dr. Sótonyi Péter  *egyetemi tanár, rektor* |
|  |  |
|  |  |

1. A SZABÁLYZAT CÉLJA ÉS ALKALMAZÁSI TERÜLETE

A jelen szabályzat célja, hogy meghatározza az Állatorvostudományi Egyetem (a továbbiakban: Egyetem) Etikai Bizottsága (a továbbiakban: Bizottság) működési rendjét és feladatait. A Bizottság az Egyetem Szervezeti és Működési Szabályzat (SZMSZ) I. kötetében, a Szervezeti és Működési Rendben (továbbiakban: SZMR), továbbá az Etikai kódexben foglaltaknak megfelelően működik.

**2. A BIZOTTSÁG LÉTREHOZÁSA ÉS TAGSÁGA**

**2.1. A Bizottság létrehozása**

* A Bizottság elnökét és tagjait az Egyetem rektorának (a továbbiakban: Rektor)javaslatára a Szenátus választja meg.
* A Bizottság elnökét és tagjait a Rektor bízza meg.

**2.2. A Bizottság összetétele**

A Bizottság tagjainak száma az elnökkel együtt 5 fő.

* + - * elnöke: egy vezető oktató;
      * titkára: az elnök által felkért egyetemi munkatárs (szavazati jog nélkül);
      * tagjai: négy vezető oktató.

**2.3. A Bizottság tagjai megbízatásának megszűnése**

a) A Bizottság tagjainak megbízatása a Szenátus megbízási idejére szól.

b) A Bizottság tagjainak tagsága megszűnik

* lemondással;
* elhalálozással;
* a SZMSZ-ben meghatározott módon történő visszahívással;
* az egyetemi munkaviszonyának megszűnésével.

c) Az elnök megbízatása megszűnik:

* lemondással;
* elhalálozással;
* az egyetemi munkaviszonyának megszűnésével;
* a Szenátus elnököt visszahívó határozatával.

**2.4. A Bizottság tagjainak joga és kötelessége, hogy**

1. részt vegyenek a Bizottság ülésein vagy annak összehívását kezdeményezzék, közreműködjenek a Bizottság eredményes munkájában, határozatainak meghozatalában;
2. észrevételeket, javaslatokat tegyenek a Bizottság működésével kapcsolatban;
3. felvilágosítást kérjenek a Bizottság feladataival összefüggő kérdésekben;
4. segítsék a Szenátus munkáját az etikai kérdések megoldására tett javaslataikkal, a döntések előkészítésével,
5. segítsék a Rektor munkáját.

**3. A BIZOTTSÁG MŰKÖDÉSE, FELADATA, HATÁSKÖRE**

**3.1. Alapvetések**

A Bizottság célja, hogy az Állatorvostudományi Egyetem hallgatóival és munkatársaival szemben felmerült etikai bejelentéseket kivizsgálva biztosítsa, hogy az Egyetem Etikai kódexében lefektetett elvek maradéktalanul érvényesüljenek. Ezzel segíti fenntartani az Egyetem szakmai és intézményi integritását, hozzájárul ahhoz, hogy az Egyetem a nemzeti felsőoktatásról szóló 2021. évi CCIV. törvény, valamint az Európai Állatorvosképző Intézmények Szövetsége (European Association of Establishments for Veterinary Education, EAEVE) és az Európai Felsőoktatási Minőségbiztosítási Szövetség (The European Association for Quality Assurance in Higher Education, ENQA) etikai elveinek megfelelően működjön.

**3.2. A Bizottság feladat- és hatásköre**

A Bizottság

1. az egyetemi munkavállalókkal és hallgatókkal kapcsolatos etikai jellegű vitás esetekben állást foglal, és ezzel elősegíti a konfliktusok feloldását;
2. összhangba hozza az Etikai kódexben lefektetett elveket és az Egyetem mindennapi gyakorlatát;
3. az egyetemi szolgáltatásokkal kapcsolatban felmerülő panaszokat másodfokon kivizsgálja a Magyar Állatorvosi Kamaráról, valamint az állatorvosi szolgáltatói tevékenység végzéséről szóló 2012. évi CXXVII. törvény 25-30.§-aiban foglalt rendelkezésekben foglaltak alapulvételével. A törvényi eljárási szabályok értelemszerűen módosított rendelkezéseit a jelen Ügyrend **1. sz. melléklete** tartalmazza.

**3.3. A Bizottság működése**

1. A Bizottság a maga által kialakított és a Szenátus által elfogadott jelen ügyrend szerint működik.
2. A Bizottság feladatait az illetékes egyetemi vezetőkkel, az érintett szervezeti egység vezetőkkel egyeztetve, szükség esetén szakértők bevonásával látja el.
3. A feladatok elvégzéséhez szükséges erőforrásokat az Egyetem vezetése biztosítja.

**3.4. A Bizottság elé terjesztett etikai normasértések**

1. Etikai norma megsértését bárki bejelentheti az Egyetemnek, aki e tényről tudomással bír és bejelentése hitelességének bizonyításában nevének felfedésével kész részt venni.
2. A bejelentést meg lehet tenni szóban vagy írásban az Egyetem által működtetett panaszkezelési és/vagy visszaélés-bejelentési csatornákon, továbbá közvetlenül a Rektornál, a rektorhelyetteseknél, az Egyetemi Hallgatói Önkormányzatnál (a továbbiakban: EHÖK) vagy az Etikai Bizottságnál, illetve annak bármelyik tagjánál. A szóban tett bejelentésről jegyzőkönyvet kell felvenni, amelyet alá kell írnia a bejelentőnek, a bejelentést fogadónak és a jegyzőkönyvvezetőnek.
3. A bejelentésnek lehetőség szerinti mértékben konkrétnak kell lennie, meg kell jelölni az etikai norma ellen vétő nevét, a cselekmény helyét és időpontját, továbbá megtörténtének rendelkezésre álló bizonyítékait (például tanúk, tárgyi bizonyítékok).
4. Etikai normasértés ügyében a cselekményről történt tudomásszerzéstől számított 30 napon belül lehet bejelentéssel élni. Nincs helye etikai eljárás lefolytatásának, ha a sérelmezett cselekmény megtörténtének időpontja óta több, mint három hónap eltelt. Folytatólagosan elkövetett etikai vétség esetén a határidő alkalmazása szempontjából a legkésőbb megvalósult cselekmény időpontja irányadó, azonban a normasértés elbírálásánál az egymással összefüggő vagy hasonló jellegű, korábbi cselekmények is figyelembe vehetők.
5. Az etikai normasértésről szóló bejelentést az Egyetem nevében fogadó személy haladéktalanul tájékoztatni köteles a Rektort vagy annak akadályoztatása esetén a főtitkárt a bejelentésről, illetve annak tartalmáról. A Rektor – szükség szerint az illetékes egyetemi vezető(k) bevonásával - megvizsgálja a bejelentés tartalmát és annak alapján dönt az ügynek a Bizottság elé terjesztéséről vagy más eljárás (pl. vezetői, munkaügyi, belső ellenőrzési, adatvédelmi vizsgálat vagy panaszkezelés) kezdeményezéséről.

**3.5. A Bizottság ülései**

1. Amennyiben igény merül fel, hogy a Bizottság etikai vonatkozású kérdésben állást foglaljon, a Bizottság elnöke a kérés beérkezésétől számított nyolc napon belül összehívja a Bizottság ülését.
2. A Bizottság összehívását és eljárásának megindítását a Rektor, a rektorhelyettesek, a gazdasági főigazgató, a főtitkár, a Bizottság elnöke, az EHÖK vagy a Bizottság legalább két tagja kezdeményezheti.
3. Az ülés összehívása, megnyitása, levezetése és berekesztése a Bizottság elnökének feladata, akadályoztatása esetén a feladatokat az elnök által felkért tag látja el.
4. A Bizottság elnöke tanácskozási joggal bárkit meghívhat a Bizottság ülésére, illetve bárkit felkérhet a Bizottság munkájában való részvételre, annak szakértői támogatására.
5. Az eljárás alatt a Bizottság tagjait, valamint a Bizottság munkájában részt vevő, illetve azt segítő valamennyi személyt titoktartási kötelezettség terheli. Folyamatban lévő ügyről az eljárásban résztvevő vagy azt támogató személyek felvilágosítást – a Bizottság elnökének útján - csak az érintetteknek, illetve a rektornak adhatnak.
6. A Bizottság ülésének időpontjáról és helyéről, valamint tárgyáról - a napirendi pontok felsorolásával **-** a meghívókat elektronikus úton, visszaigazolás kérésével a tagok és meghívottak részére az ülés időpontja előtt

* rendes ülés esetén legalább 5 munkanappal,
* rendkívüli ülés esetén legalább 3 munkanappal

kell megküldeni.

1. A Bizottság ülésén (ülésein) elvégzi az ügy teljeskörű vizsgálatát. A vizsgálat során az eljárás alá vont személyt meg kell hallgatni, kivéve, ha az eset összes körülményeiből egyértelmű, hogy a bejelentés alaptalan. Az eljárás alá vont személy a Bizottság eljárása során jogi képviselőt vehet igénybe. A Bizottság által elrendelt személyes meghallgatásán az eljárás alá vont személy személyesen köteles részt venni és a Bizottság részére nyilatkozatot tenni. Ha az eljárás alá vont személy a Bizottság ülésén nem jelenik meg, az indokolatlan távolléte etikai vétségnek minősül.
2. A Bizottság vizsgálata során elrendelheti az etikai normasértés sértettjének (sértettjeinek), továbbá – ha az etikai eljárás bejelentés alapján indult - a bejelentő meghallgatását is.
3. A Bizottság üléséről, illetve az ott elhangzottakról az ülést követő 15 napon belül, írásbeli emlékeztetőt kell készíteni, és azt a tagoknak megküldeni. Az emlékeztetőt a titkár készíti és az elnök az aláírásával hitelesíti.
4. A Bizottság elnökének lehetősége van arra, hogy a tagok közül egy vagy több személyt, illetve az Egyetem bármely munkatársát felkérje vagy megbízza egy-egy napirendi ponttal kapcsolatban előzetes szakmai javaslat, vélemény kialakítására, feladat kidolgozására.

**3.6. A döntések meghozatalának rendje, a határozat és a jogorvoslat**

1. A Bizottság ülése határozatképes, ha tagjainak több, mint a fele jelen van.
2. Ha a Bizottság ülése nem határozatképes, az ülést változatlan napirenddel újra össze kell hívni 3 munkanapon belül, amelyen a tagok legalább fele jelen van
3. A Bizottság minden tagját – a Bizottság titkára kivételével - egy szavazat illeti meg. A Bizottság egyszerű szótöbbséggel hozza döntéseit. Szavazategyenlőség esetén az Elnök szavazata dönt.
4. A Bizottság határozatait nyílt szavazással hozza, kivéve, ha
   * bármely tag indítványára tartott szavazáson egyszerű szótöbbséggel titkos szavazást rendel el, vagy
   * személyi kérdésben foglal állást.
5. A Bizottság kivételes esetben elektronikus szavazás formájában is dönthet. Ebben az esetben az elnök e-mail-ben ismerteti a tagokkal az állásfoglalás tárgyát, valamint a szavazás leadásának határidejét. A titkár a szavazás határidejét követő munkanapon összesíti a leadott szavazatokat. Ha a leadott szavazatok száma nem éri el a határozatképességi küszöböt, akkor a szavazás érvénytelen, újabb szavazás a kérdésben csak ülésen tartható.
6. A Bizottság az ügy elbírálását követően döntéséről írásbeli határozatot hoz.
7. A Bizottság határozatában megállapíthatja az etikai norma megsértését és ebben az esetben dönthet az eljárás alá vont személy felelősségéről és vele szemben hátrányos intézkedés vagy szankció alkalmazásáról. A Bizottság csak akkor alkalmazhat bármilyen, hátrányt okozó intézkedést vagy más jogkövetkezményt, ha az etikai vétség elkövetése kétséget kizáróan bizonyított.
8. A Bizottság az alábbi szankciók alkalmazásáról dönthet:

* írásbeli figyelmeztetés,
* a normasértés tényének és az elkövető személyének nyilvánosságra hozatala az egyetemi közösségben, feltéve, hogy e szankció alkalmazása a megállapított etikai normasértéshez képest nem okoz aránytalanul nagy sérelmet az eljárás alá vont számára,
* vezető esetében javaslat a vezetői megbízás visszavonására,
* választott tisztségviselő vagy megbízott képviselő esetében javaslat a választó közösségnek a tisztségviselő visszahívására vagy a megbízás visszavonására,
* munkaügyi fegyelmi vizsgálat kezdeményezése, ha az etikai normasértéssel egyúttal fegyelmi vétség gyanúja is felmerül,
* büntető vagy szabálysértési eljárás kezdeményezése, ha az etikai normasértéssel összefüggésben bűncselekmény vagy szabálysértés gyanúja is felmerül.

1. A Bizottság szankció alkalmazása nélkül megszünteti az etikai eljárást, ha
   * a vizsgált cselekmény nem minősül etikai normasértésnek,
   * az eljárás alá vont személynek az Egyetemmel fennálló jogviszonya az etikai eljárás alatt megszűnt.
2. Meghozatala után a Bizottság haladéktalanul ismerteti döntését az eljárás alá vont személlyel, a bejelentővel és a sértettel (a továbbiakban együtt: érintettek), majd nyolc napon belül írásban is megküldi határozatát részükre.
3. Amennyiben a Bizottság állásfoglalását az érintettek tudomásul veszik, a szankció végrehajtható. Ha az érintettek bármelyike bejelenti, hogy a Bizottság határozatával szemben jogorvoslattal kíván élni, illetve a határozat kézhezvételétől számított 15 napon belül jogorvoslati kérelmet terjeszt elő, ennek a Bizottság határozatában elrendelt intézkedés (szankció) végrehajtására halasztó hatálya van.
4. Az etikai normák megsértése ügyében eljáró Bizottság döntése ellen jogorvoslatot lehet kezdeményezni a Rektornál. Jogorvoslati kérelemmel az érintettek élhetnek. A jogorvoslati kérelmet a határozat kézhezvételétől számított tizenöt napon belül a Bizottságnál írásban lehet előterjeszteni. A beadványban meg kell jelölni azokat az indokokat, amelyek alapján a kérelmező a döntés megváltoztatását kéri. A jogorvoslat keretében a Rektor az alábbi döntéseket hozhatja:

* megállapítja az I. fokú határozat megalapozottságát és azt helyben hagyja,
* a Bizottság határozatát hatályon kívül helyezi és megszünteti az eljárást, vagy
* a Bizottság határozatát hatályon kívül helyezi és új eljárás lefolytatását rendeli el.

1. A rektori határozattal szemben az eljárás alá vont munkavállaló az illetékes bíróságon a határozat közlésétől számított 15 napon belül munkaügyi jogvitát indíthat. Az eljárás alá vont hallgató és – nem munkavállaló - egyéb személy a rektori határozatot, annak közlésétől számított 15 napon belül a hatáskörrel rendelkező bíróságon támadhatja meg. A bírói út igénybevételének az intézkedések végrehajtására halasztó hatálya van.

### **3.7. A dokumentumok, feljegyzések kezelése**

1. A Bizottság munkája során keletkező dokumentumok kezeléséért a Bizottság titkára felel.
2. A Bizottság titkára
   * az elnök kérésének megfelelően szétküldi az ülések meghívó leveleit és mellékleteit a Bizottság tagjainak, és a meghívottaknak;
   * elküldi az ülésekről készített emlékeztetőket és a jóváhagyott dokumentumokat, feljegyzéseket a Bizottság tagjainak;
   * elküldi a javaslatokat, határozatokat az érintett vezetőknek, illetve a Szenátus titkárának.
   * 15 évig megőrzi a Bizottság munkája során keletkezett levelezést és dokumentumokat.

**4. HATÁLYBA LÉPTETŐ RENDELKEZÉS**

A képen szöveg, embléma, Betűtípus, kör látható

Automatikusan generált leírásJelen ügyrendet a Bizottság megtárgyalta és elfogadta. Jelen ügyrendet a hatályba lépését követően 3 (három) évente szükséges felülvizsgálni. Az ügyrend a Rektor aláírása utáni napon lép hatályba.

Budapest, 2022. december 14.

A módosítások nyilvántartása

| Kiadás dátuma | Verzió szám | Készítette /  módosította | Változás rövid leírása |
| --- | --- | --- | --- |
|  | V1 | Fodor László | Az Etikai Bizottság által elfogadott. |
|  |  |  |  |
|  |  |  |  |

* + - 1. **sz. Melléklet**

**AZ ÁLLATORVOSTUDOMÁNYI EGYETEM**

**ETIKAI BIZOTTSÁGÁNAK**

**ÜGYRENDJÉHEZ**

**Az Állatorvostudományi Egyetem (a továbbiakban: Egyetem) Etikai Bizottságának a 2012. évi CXXVII. törvény 25-30.§-aiban foglalt rendelkezésein alapuló – átvett - ügyrendi szabályai az alábbiak:**

1. Az Etikai Bizottság eljárása során a kifogásolt állatorvosi szolgáltatás szakmai tartalmát - különösen a szakmailag helyes diagnózist vagy helyes gyógykezelést - nem vizsgálja.

2. Az Egyetem által nyújtott állatorvosi szolgáltatásokkal kapcsolatos etikai panaszok ügyében másodfokon az Egyetem Etikai Bizottsága jár el.

3. Az Etikai Bizottság elnökeként és tagjaként az etikai eljárásban nem vehet részt az,

*a)*aki ellen etikai eljárás folyik,

*b)*aki az *a)*pont alá eső személy Polgári Törvénykönyv szerinti közeli hozzátartozója, korábbi házastársa, korábbi bejegyzett élettársa, képviselője, ezen ügyben eljárt korábbi képviselője,

*c)*akitől az ügy elfogulatlan megítélése nem várható, vagy akit az ügyben tanúként kell meghallgatni,

*d)* aki a panasz elsőfokú kivizsgálásában és az elsőfokú etikai eljárásban, illetve az elsőfokú eljárást lezáró határozat (a továbbiakban: elsőfokú határozat) meghozatalában részt vett.

4. Akivel szemben a fenti 3. pontban meghatározott kizárási ok áll fenn, köteles azt bejelenteni. Kizárási okot az eljárás alá vont és az etikai eljárást kezdeményező is az eljárás bármely szakaszában bejelenthet. A kizárási okot az Etikai Bizottság elnökének kell bejelenteni, aki határoz az eljárásból való kizárás tárgyában, és kijelöli az etikai eljárásban részt vevő póttagot. A póttaggal szemben sem állhat fenn kizárási ok.

5. Etikai vétség elkövetésének alapos gyanúja esetén vagy ha azt maga az érintett kéri, etikai eljárást kell lefolytatni.

6. Az etikai eljárás megindítását bárki kezdeményezheti. Az Etikai Bizottság hivatalból megindítja az etikai eljárást, ha etikai vétség elkövetéséről szerez tudomást.

7. Az etikai eljárást a megindításától számított harminc napon belül le kell folytatni. Az Etikai Bizottság egyszer legfeljebb harminc nappal meghosszabbíthatja az etikai eljárást, ha a bizonyítási eljárás lefolytatása ezt indokolttá teszi. Az etikai eljárás megindítását az Etikai Bizottság haladéktalanul közli az eljárás alá vonttal.

8. Az Etikai Bizottság nem indíthatja meg az etikai eljárást az etikai vétség tudomására jutásától számított 3 hónapon túl, valamint akkor sem, ha a vétség elkövetése óta már három év eltelt.

9. Ha az etikai vétségnek is minősülő ügyben az etikai eljárás megindítása előtt büntető- vagy szabálysértési eljárás indult, a kilencvennapos határidő a szabálysértési eljárásban hozott jogerős határozat, illetve a büntetőeljárásban a bíróság jogerős vagy véglegessé vált határozatának, valamint az ügyészség, illetve a nyomozó hatóság további jogorvoslattal nem támadható határozatának a területi szervezettel történt közlésétől, a hároméves határidő pedig a szabálysértési eljárás jogerős befejezésétől, illetve a büntetőeljárásnak a bíróság jogerős ügydöntő határozatával vagy véglegessé vált nem ügydöntő végzésével történő befejezésétől, valamint az ügyészségnek vagy a nyomozó hatóságnak a feltételes ügyészi felfüggesztés vagy közvetítői eljárás céljából történő felfüggesztésről szóló, illetve további jogorvoslattal nem támadható eljárást megszüntető határozata meghozatalától számít.

10. Ha az etikai vétségnek is minősülő ügyben etikai eljárás folyik, és eközben büntető- vagy szabálysértési eljárás indul, az etikai eljárást a szabálysértési eljárásban hozott jogerős határozat, illetve a büntetőeljárásban a bíróság jogerős vagy véglegessé vált határozatának, valamint az ügyészségnek, illetve a nyomozó hatóságnak a feltételes ügyészi felfüggesztés vagy közvetítői eljárás céljából történő felfüggesztésről szóló, illetve további jogorvoslattal nem támadható határozatának területi szervezettel történő közléséig fel kell függeszteni.

11. Az etikai eljárást meg kell szüntetni, ha

* + 1. az etikai vétség gyanúja alaptalan,
    2. az etikai eljárás alá vont személy meghalt,
    3. az etikai eljárás alá vont személy etikai eljárás tárgyává tett cselekményét más etikai eljárásban már jogerősen elbírálták,
    4. az etikai eljárás alá vont személy egyetemi jogviszonya megszűnik.

12. Az etikai eljárás alá vont személy

* + 1. képviselőt vehet igénybe,
    2. a bizonyítékokat megismerheti,
    3. az eljárásra, valamint a bizonyítékokra nyilatkozatot tehet,
    4. az iratokba betekinthet, azokról másolatot kérhet,
    5. az eljárás megjelölt résztvevőihez kérdést intézhet, illetve bizonyítási indítványt terjeszthet elő,
    6. az eljárási cselekményeken részt vehet,
    7. kifogást terjeszthet elő az etikai eljárásban részt vevő személyekkel szemben.

13. Az etikai eljárás alá vont képviselője jogosult a fenti 12. pont *b)-f)*pontjában foglaltak megtételére.

14. A másodfokú eljárásban az Etikai Bizottság tárgyalást tart, ha azt az elsőfokú eljárásban nem ismert tények és körülmények vizsgálata vagy már az elsőfokú eljárásban ismert tények és körülmények további vizsgálata szükségessé teszi.

15. Az eljárás alá vont személyt az Etikai Bizottság a tárgyalásra megidézi. Az idézés tartalmazza az etikai eljárás tárgyává tett cselekmény megnevezését, a tárgyalás helyét, idejét és a távolmaradás jogkövetkezményeire való figyelmeztetést.

16. Az Etikai Bizottság tárgyalás nélkül határoz, ha

* + 1. az eljárás alá vont személy elismerte az általa elkövetett etikai vétséget,
    2. etikai büntetés alkalmazási feltételei nem állnak fenn.

A tárgyalás nélkül hozott határozat ellen az eljárás alá vont személy fellebbezést nem nyújthat be, de meghatározott határidőn belül tárgyalás tartását kérheti.

17. Az indokolással ellátott eljárást lezáró határozatot annak meghozatalától számított tizenöt napon belül kézbesíteni kell az eljárás alá vont személy és a panaszos részére.

18. Az Etikai Bizottság az elsőfokú etikai határozatot

*a)*helybenhagyja és a fellebbezést elutasítja, ha a rendelkezésre álló iratok alapján a tényállást tisztázottnak és az elsőfokú etikai bizottság határozatát helyénvalónak ítéli meg,

*b)*megváltoztatja, ha az iratok alapján a tényállást tisztázottnak találja, de az arra alapozott állásfoglalást tévesnek ítéli meg,

*c)*hatályon kívül helyezi,

*ca)*ha a tényállást nem találja kellően tisztázottnak és az ügy iratait további kivizsgálásra, új eljárás lefolytatására, új határozat hozatalára az elsőfokra visszaküldi,

*cb)*ha az elsőfokú döntéshozó hatáskörének vagy illetékességének hiányát állapítja meg és felkéri az elsőfokon eljárt panaszkezelőt, hogy az ügyben keletkezett iratokat küldje meg a hatáskörrel rendelkező szervnek további intézkedés céljából,

*cc)*ha elévülést állapít meg, illetve, ha olyan tény vagy körülmény fennállását állapítja meg, amelynek következtében etikai eljárás lefolytatásának nincs helye, és az etikai eljárást megszünteti.

19. A másodfokú etikai eljárást lezáró határozatot (a továbbiakban: másodfokú határozat) az eljárás alá vont személy és a panaszos a másodfokú határozat közlésétől számított tizenöt napon belül támadhatja meg.

20. A bíróság által el nem bírált ügyben az eljárás alá vont személy és a panaszos az elévülési időn belül új eljárást kezdeményezhet, ha

* + 1. a jogerősen elbírált cselekményével kapcsolatban olyan új tény vagy bizonyíték kerül elő, vagy olyan bírósági vagy egyéb határozatra hivatkozik, amelyet az eljáró etikai bizottság nem bírált el, és amely alkalmas a jogerős határozat megváltoztatására vagy
    2. az első- vagy másodfokú eljárás során az eljáró etikai bizottság valamely tagja kötelességét az Büntető Törvénykönyvbe ütköző módon szegte meg.

21. Az etikai eljárás további részletes szabályait az Egyetem Etikai Kódexe tartalmazza.